Նախ, ի՞նչ ասել է թուրքական էքսպանսիա, որտե՞ղ եւ ինչպե՞ս է այն դրսեւորվում: Եթե Թուրքիան ձգտում է հաստատվել Ադրբեջանում, Կենտրոնական Ասիայում, ապա դա շատ բնական գործընթաց է, այն էլ՝ երկկողմանի: Շատ դժվար է էքսպանսիա համարել նաեւ թուրք-վրաց-ադրբեջանական համագործակցությունը: Թուրքիան, թերեւս, էքսպանսիվ է Մերձավոր Արեւելքում եւ Բալկաններում, որտեղ փորձում է վերականգնել օսմանյան ժամանակաշրջանի ազդեցությունը, բայց այն զսպելու հարցում ի՞նչ դերակատարություն կարող է ունենալ Հայաստանը: Ոչ մի: